অনুষ্ঠানের প্রারম্ভে এজ, দ্য ফাউন্ডেশনের কর্ণধার ইফতেখার আহমেদ খান অতিথিদের স্বাগত জানিয়ে বলেন, ফাউন্ডেশন একটি অলাভজনক প্রতিষ্ঠান। এজ গ্যালারির প্রদর্শনী ও শিল্পীদের ছবি বিক্রি করে যা আয় হয়, তা বিভিন্ন সেবামূলক ও শিল্পীদের কল্যাণমুখী কাজে ব্যয় হয়। অনুষ্ঠানে একমাত্র বক্তা চিত্র-সংগ্রাহক ও চিত্রশিল্পীদের সৃজনশীল আয়োজনের বিশিষ্ট উদ্যোক্তা আবুল খায়ের বলেন, এজ গ্যালারি ছবির প্রদর্শনী ও চিত্ররসিকদের উপভোগের জন্য অত্যন্ত মনোরম স্থান। শুধু গুলশানে নয়, সারাদেশেই এমন একটা গ্যালারি খুঁজে পাওয়া ভার।